02021R2011 — GA — 20.01.2022 — 001.001

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

Arna leasú le:









▼B

RIALACHÁN CUR CHUN FEIDHME (AE) 2021/2011 ÓN gCOIMISIÚN

an 17 Samhain 2021

lena bhforchuirtear dleacht frithdhumpála chinntitheach ar allmhairí cáblaí snáthoptaice de thionscnamh Dhaon-Phoblacht na Síne







Airteagal 1

1. Forchuirtear dleacht frithdhumpála shealadach ar allmhairí cáblaí snáthoptaice aonmhóid ina bhfuil snáithín i dtruaill leis féin amháin nó níos mó, ar a bhfuil cásáil chosanta, bíodh seoltóirí leictreacha iontu a thagann faoin gcód AC ex 8544 70 00 (an cód TARIC 8544700010 ) faoi láthair nó ná bíodh, agus ar de thionscnamh Dhaon-Phoblacht na Síne iad. Cuirtear na táirgí seo a leanas as an áireamh: (i) cáblaí ina bhfuil na snáithíní optúla go léir feistithe ceann ar ceann le nascóirí oibríochta ag ceann amháin den chábla nó ag an dá cheann; agus (ii) cáblaí le haghaidh úsáid fhomhuirí. Is éard atá sna cáblaí le haghaidh úsáid fhomhuirí cáblaí plaisteacha inslithe de shnáithíní optúla inslithe, ina bhfuil seoltóir copair nó alúmanaim agus snáithíní i modúl nó i modúil mhiotail.

▼M1

2. Is mar a leanas a bheidh na rátaí cinntitheacha maidir le dleacht frithdhumpála is infheidhme maidir leis an bpraghas glan, saor ag teorainn an Aontais, roimh dhleacht, a bhí ag an táirge a bhfuil tuairisc air i mír 1 agus arna tháirgeadh ag na cuideachtaí a liostaítear thíos:



Cuideachta Dleacht frithdhumpála chinntitheach Cód breise TARIC An Grúpa FTT: — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 33,7 % C696 An Grúpa ZTT: — Jiangsu Zhongtian Technology Co., Ltd. — Zhongtian Power Optical Cable Co., Ltd. 14,6 % C697 Cuideachtaí eile a chomhoibríonn in imscrúdú frithfhóirdheontais agus imscrúdú frithdhumpála araon atá liostaithe in Iarscríbhinn I 23,4 % Cuideachtaí eile a chomhoibríonn san imscrúdú frithdhumpála ach nach gcomhoibríonn san imscrúdú frithfhóirdheontais, mar atá liostaithe in Iarscríbhinn II 20,9 % Gach cuideachta eile 33,7 % C699

▼B

3. Beidh cur i bhfeidhm na rátaí dleachta aonair a sonraíodh le haghaidh na gcuideachtaí a luaitear i mír 2 coinníollach ar shonrasc tráchtála bailí a chur faoi bhráid údaráis chustaim na mBallstát, ar a mbeidh dearbhú arna dhátú agus arna shíniú ag oifigeach de chuid an eintitis a eisíonn an sonrasc sin, a shainaithneofar lena ainm agus lena fheidhm, arna dhréachtú mar a leanas: ‘Déanaimse, mise a bhfuil mo shíniú leis seo, a dheimhniú maidir le (méid) (an táirge lena bhaineann) a díoladh lena onnmhairiú chuig an Aontas Eorpach agus a chumhdaítear leis an sonrasc seo, gurbh é (ainm agus seoladh na cuideachta) (cód breise TARIC) a mhonaraigh é i nDaon-Phoblacht na Síne. Dearbhaím go bhfuil an fhaisnéis a chuir mé sa sonrasc seo iomlán agus ceart.’ Mura gcuirtear an sonrasc sin isteach, beidh feidhm ag an dleacht is infheidhme maidir le gach cuideachta eile.

4. Mura sonraítear a mhalairt, beidh feidhm ag na forálacha atá i bhfeidhm maidir le dleachtanna custaim.

5. Léireoidh an dearbhú custaim fad an táirge ina chiliméadair a thuairiscítear in Airteagal 1(1), ar choinníoll go bhfuil an tásc sin comhoiriúnach le hIarscríbhinn I a ghabhann le Rialachán (CEE) Uimh. 2658/87 ón gComhairle ( 1 ).

▼M1

7. Dá ndéanfaí na dleachtanna frithchúitimh cinntitheacha arna bhforchur le hAirteagal 1 de Rialachán Cur Chun Feidhme (AE) 2022/72 ( 2 ) ón gCoimisiún a mhodhnú nó a bhaint, méadófar na dleachtanna a shonraítear i mír 2 nó in Iarscríbhinní I nó II faoin gcion céanna agus é teoranta don chorrlach dumpála iarbhír a fuarthas nó don chorrlach díobhála a fuarthas de réir mar is iomchuí in aghaidh na cuideachta agus ó dháta theacht i bhfeidhm an Rialacháin seo.

8. I gcásanna ina ndearnadh an dleacht frithchúitimh a laghdú ón dleacht frithdhumpála le haghaidh táirgeoirí onnmhairiúcháin áirithe, má dhéantar iarratais ar aisíocaíocht faoi Airteagal 21 de Rialachán (AE) 2016/1037 spreagfar measúnú ar an gcorrlach dumpála don táirgeoir onnmhairiúcháin sin atá i réim le linn thréimhse an imscrúdaithe aisíocaíochta.

▼B

Airteagal 2

I gcás ina gcuireann táirgeoir onnmhairithe nua ó Dhaon-Phoblacht na Síne fianaise leordhóthanach ar fáil don Choimisiún, féadfar an Iarscríbhinn a leasú ach an táirgeoir onnmhairiúcháin nua sin a chur le liosta na gcuideachtaí comhoibríocha nach n-áirítear sa sampla agus ar an gcaoi sin faoi réir an mheánráta ualaithe dleachta frithdhumpála iomchuí, eadhon 31.2 . Tabharfaidh táirgeoir onnmhairiúcháin nua fianaise maidir leis an méid seo a leanas:

(a) ní dhearna sé na hearraí a thuairiscítear in Airteagal 1(1) de thionscnamh Dhaon-Phoblacht na Síne a onnmhairiú le linn na tréimhse imscrúdaithe (an 1 Iúil 2019 go dtí an 30 Meitheamh 2020);

(b) ní bhaineann sé le honnmhaireoir ná le táirgeoir atá faoi réir na mbeart arna bhforchur ag an Rialachán seo; agus

(c) an táirge ar a bhfuil cur síos in Airteagal 1(1), táirge dar tionscnamh Daon-Phoblacht na Síne, is táirge é atá onnmhairithe aige, sin nó tá oibleagáid chonarthach neamh-inchúlghairthe air méid suntasach de a onnmhairiú chuig an Aontas tar éis dheireadh thréimhse an imscrúdaithe.

Airteagal 3

Ordaítear leis seo d’údaráis chustaim scor de chlárú a dhéanamh ar allmhairí a shuitear i gcomhréir le hAirteagal 1 de Rialachán Cur Chun Feidhme (AE) 2021/548 an 29 Márta 2021 ón gCoimisiún lena gcuirtear allmhairí cáblaí snáthoptaice de thionscnamh Dhaon-Phoblacht na Síne faoi réir clárú.

Airteagal 4

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

▼M1









IARSCRÍBHINN I

Cuideachtaí eile atá ag comhoibriú san imscrúdú frith-fhóirdheontais agus frithdhumpála araon







Ainm na cuideachta Cód breise TARIC Dongjie Optical Technology (Suzhou) Co., Ltd. C700 Fasten Group: Jiangsu Fasten Optical Communication Technology Co., Ltd. Jiangsu Fasten Optical Cable Co., Ltd. C701 Hangzhou Futong Communication Technology Co., Ltd. C702 Hangzhou Tuolima Network Technologies Co., Ltd. C703 Jiangsu Etern Co., Ltd. C704 Jiangsu Hengtong Group: Hengtong Optic-Electric Co., Ltd. Guangdong Hengtong Optic-electronical Technology Co., Ltd. Jiangsu Hengtong Smart Grids Co., Ltd. Zhejiang Dongtong Optical Network and IOT Technology Co., Ltd. C705 Jiangsu Tongguang Optical Fiber Cable Co., Ltd. C706 LEONI Cable (an tSín) Co., Ltd C707 Nanjing Huamai Technology Co., Ltd C708 Ningbo Geyida Cable Technology Co., Ltd. C709 SDG group: — Shenzhen SDG Information Co., Ltd. — Shenzhen SDGI Optical Network Technologies co., Ltd. C725 Shanghai Qishen International Trade Co., Ltd. C712 Shenzhen Wanbao Optical Fiber Communication Co., Ltd. C713 Sichuan Huiyuan Optical Communications Co., Ltd. C714 Suzhou Furukawa Power Optic Cable Co., Ltd. C715 Suzhou Torres Optic-electric Technology Co., Ltd. C716 Twentsche (Nanjing) Fibre Optics Ltd. C717 XDK Communication Equipment (Huizhou) Ltd. C718 Yangtze Optical Fibre and Cable group: — Yangtze Optical Fibre and Cable Joint Stock Limited Company — Yangtze Optical Fibre and Cable (Shang-hai) Company Ltd. — Yangtze Zhongli Optical Fibre and Cable (Jiangsu) Co., Ltd. — Sichuan Lefei Optoelectronic Technology Company Limited — Everpro Technology Company Limited C719









IARSCRÍBHINN II

Cuideachtaí eile atá ag comhoibriú san imscrúdú frithdhumpála ach nach bhfuil ag comhoibriú san imscrúdú frith-fhóirdheontais







Ainm na cuideachta Cód breise TARIC Anhui Tianji Information Technology Co., Ltd. C698 Prysmian Wuxi Cable Co., Ltd. C710